Luettelo televisiosarjan Kolmas kivi auringosta jaksoista
Jaksot > Neljäs tuotantokausi (1998–1999)

| # | Alkuperäinen nimi | Suomenkielinen nimi (MTV) | Suomenkielinen nimi (TV5) | Esityspäivä  Yhdysvalloissa | IMDb- linkki |
| --- | --- | --- | --- | --- | --- |
| 4x01 (74) | Dr. Solomon's Traveling Alien Show | Sirkuksen vetonaula | Friikkisirkuksen tähtivieras | 23.9.1998 | IMDb |
Harry on siepattu ja myyty sirkukseen. Solomonit lähtevät etsimään häntä, ja Tommy ja Vicki menevät selvänäkijälle. Dick ei ole toimittanut tilanneraportteja ryhmän johtajalle Isolle Jättipäälle ja laiminlyönnin takia Dickin aivotoiminta hidastuu. 
| 4x02 (75) | Power Mad Dick | Vallanhimoinen Dick | Himoa ja vallanhimoa | 7.10.1998 | IMDb |
Mary nousee johtavaan asemaan koulun dekaaniksi ja Dick katsoo, että osa uudesta vallasta kuuluu myös hänelle. Dick erottaa ruokalan työntekijän Lucyn, joka tekee hänestä kantelun. Sally menettää neitsyytensä Donille, mutta ei halua puhua asiasta uteliaalle perheelleen. 
| 4x03 (76) | Feelin' Albright | Rouva Dick Albright | Huonoa hyväntekeväisyyttä | 14.10.1998 | IMDb |
Dick ei aio jäädä Maryn uuden aseman varjoon ja järjestää rahankeruutempauksen patsasta varten. Sally tajuaa, että hän ei ole Donin ensimmäinen tyttöystävä ja alkaa jäljittää entisiä tyttöystäviä. Tommy ja Harry yrittävät kerätä rahaa myymällä limonadia. 
| 4x04 (77) | Collect Call for Dick | Keräilyvimma | Keräilyvimma | 21.10.1998 | IMDb |
Solomonit innostuvat keräilemään pehmoleluja, ja pian Dickin addiktioksi muodostunut keräilyvimma alkaa rasittaa koko perheen taloutta. Tommy suhtautuu koulun urheilujoukkueen kannustamiseen liian vakavasti 
| 4x05 (78) | What's Love Got to Do, Got to Do With Dick? | Rakkauden vangit | Ei tilaa rakkaudelle | 28.10.1998 | IMDb |
Mary on kiireinen uudessa työssään dekaanina eikä ehdi seurustella Dickin kanssa. Dickin kanssa samaan työhuoneeseen muuttaa professori Jennifer Ravelli (Laurie Metcalf), kenestä Dick ei ensiksi pidä mutta huomaa kuitenkin myöhemmin kiinnostuvansa. Sally yrittää järjestää Ninalle seuraa Donin työkaverista Ericista (Obi Ndefo). Tommy korjaa Harryn työpaikalla baarissa olevaa rakkaustesti-peliä. 
| 4x06 (79) | I Am Dick Pentameter! | Kahden tulen välissä | Kahden naisen loukussa | 4.11.1998 | IMDb |
Dick on ihastunut uuteen työkaveriinsa Jenniferiin ja eroaa Marysta. Kuitenkin jo parin tapaamiskerran jälkeen Dick kyllästyy Jenniferiin ja varsinkin tämän tapaan riimitellä sanojen kanssa. Sally, Harry ja Tommy yhdistävät kodin eri huoneita. 
| 4x07 (80) | D3: Judgement Day | Voita molemmin puolin | Tuomiopäivä | 11.11.1998 | IMDb |
Dick haluaisi jättää Jenniferin mutta päättää tehdä hänen avullaan Maryn mustasukkaiseksi. Don vie Sallyn keilaamaan. Sally ei kuitenkaan pelaa sääntöjen mukaan, joten Don menee keilaamaan salaa Harryn ja Tommyn kanssa. 
| 4x08 (81) | Indecent Dick | Kelteisillään | Törkyä | 8.12.1998 | IMDb |
Sally aikoo poseerata alastonkuvissa, mistä Don ei ilahdu. Dick kannustaa Sallya, mutta tyrmistyy kun saa tietää, että Marykin on poseerannut nuorempana rohkeissa kuvissa. Harry ryhtyy nudistiksi. Tommy saa koulussa työparikseen Alissa Strudwickin (Larisa Oleynik). 
| 4x09 (82) | Happy New Dick | Tuntemattoman luuserin hauta | Uudenvuodenjuhlat | 15.12.1998 | IMDb |
Vuosi lähestyy loppuaan. Muiden juhliessa Dick masentuu, koska ei tunne saaneensa mitään aikaiseksi koko vuonna. Don tuohtuu Sallylle tämän käyttäessä naisellisia puoliaan pompottaakseen Donia. Harry ja Tommy järjestävät baarissa uudenvuodenjuhlat. 
| 4x10 (83) | Two-Faced Dick | Dickin puvussa ja vähän Sallynkin | Vaihtokaupat | 5.1.1999 | IMDb |
Suuri Jättiläispää määrää Sallyn ja Dickin vaihtamaan kehojaan, koska kolme vuotta sitten Sally lähetti pyynnön muuttua mieheksi. Vaihdosta seuraa vaikeuksia kummankin parisuhteen kannalta, mutta heidän täytyy pyrkiä elämään toistensa kehoissa normaalisti niin kauan kunnes kehot vaihtuvat takaisin. Harry toimii baarin johtajana sillä aikaa kun omistaja on lomalla. 
| 4x11 (84) | Dick Solomon of the Indiana Solomons | Indianan Solomonit | Sukukokous | 12.1.1999 | IMDb |
Dick saa toiselle henkilölle tarkoitetun kutsun sukukokoukseen. Käy ilmi, että lähettäjät eivät ole nähneet kutsuttua henkilöä vuosikymmeniin, joten Solomonit ja Mary päättävät lähteä paikalle. 
| 4x12 (85) | Dick and Taxes | Verottaja odottaa yhteydenottoanne | Verokarhun kynsissä | 2.2.1999 | IMDb |
Dick täyttää ensimmäistä kertaa veroilmoitusta ja huomaa olevansa valtiolle velkaa tuhansia dollareita. Solomonit päättävät yrittää huijata verottajaa keksimällä verovähennyskohteita ja lopulta valtio on heille velkaa satoja tuhansia. Sally auttaa huijauksessa ja perustaa verovähennysten saamiseksi kampaamon, johon Tommy ja Harry pääsevät töihin. Huijaaminen ei auta ja lopulta Solomonit joutuvat verottajan tarkastettavaksi ja pelkäävät, että heidät paljastetaan avaruusolennoiksi. 
| 4x13 (86) | Sally Forth | Sally Forth | Kosinta | 9.2.1999 | IMDb |
Dick riitelee vuokranantajansa rouva Dubcekin kanssa maksamattomista vuokrista ja asunnon kunnossapidosta. Dubcekin tytär Vicki on saapunut kaupunkiin, mutta Dick kieltää Harrya tapailemasta häntä. Sally kaipaa itsenäistä elämää jolloin Don luulee, että Sally odottaa kosintaa. Tommy haluaa pyytää Alissaa treffeille. 
| 4x14 (87) | Paranoid Dick | Vainoharhainen Dick | Vainoharhaisuutta | 16.2.1999 | IMDb |
Dick saa Maryn vakuuttuneeksi, että hänen asemansa yliopiston dekaanina on uhattuna ja että salaliiton takana on Judith. Vicki päättää viedä Donista eronneen Sallyn nauttimaan sinkkuelämästä kasinolle. 
| 4x15 (88) | The House That Dick Built | Korttitalo | Dickin talo | 23.2.1999 | IMDb |
Harry suunnittelee lasta Vickin kanssa ja Sally aikoo muuttaa pois kotoa. Dickin mielestä tuttu elämä hänen ympärillään on muuttumassa liian nopeasti ja hän ryhtyy toimenpiteisiin. Tommy yrittää selvittää, pitääkö Alissa häntä poikaystävään. 
| 4x16 (89) | Superstitious Dick | Ketjukirje | Taikauskoa | 2.3.1999 | IMDb |
Dick ja Mary saavat ketjukirjeet. Mary heittää omansa pois ja näyttää siltä, että huono onni ryhtyy vainoamaan häntä. Dickistä tulee taikauskoinen ja hän tekee kaikkensa, esimerkiksi kerää onnenkaluja ja suorittaa rituaaleja, jotta välttyy samalta kohtalolta. Sally ja Harry menevät rautakauppaan. Tommy vie Alissan jääkiekko-otteluun näyttääkseen olevansa miehekäs. 
| 4x17 (90) | Y2dicK | Yy Kaa Dick | Dick ja tietokone | 16.3.1999 | IMDb |
Dick oppii käyttämään tietokonetta ja jää koukkuun. Sally ja Tommy ostavat uuden television mutta haluavat lopulta kaikki uusimmat vempaimet. Harry ja Vicki yrittävät yhä lasta ja turvautuvat asiantuntija-apuun. 
| 4x18 (91) | Dick 'The Mouth' Solomon | Puhumalla paras | Rakkauden gangsteri | 6.4.1999 | IMDb |
Sally tapaa amerikanitalialaisen miehen Sammy 'the Butcher' Marchettin (Anthony Tyler Quinn) ja alkaa tapailla häntä. Sally ja Tommy luulevat miestä gangsteriksi hänen lempinimensä (butcher, suom. teurastaja) takia. Mary ja Dick menevät viikonlopuksi parisuhdekurssille, kuten myös Vicki ja Harry. 
| 4x19 (92) | Citizen Solomon | Citizen Solomon | Kotiapulainen | 27.4.1999 | IMDb |
Solomonien kodista on tullut epäsiisti Sallyn muutettua pois. He palkkaavat kotiapulaisen, Cathyn (Susan Ruttan), mutta kiintyvät häneen vähän liikaa, ja lopulta Sally tulee mustasukkaiseksi. Tommy saa työpaikan koulun lehdestä. 
| 4x20 (93) | Alien Hunter | Avaruusoliot kiikkiin! | Muukalaisvihaa | 4.5.1999 | IMDb |
Dick käskee muita Solomoneita järjestämään itselleen yllätyssyntymäpäiväjuhlat. Oppitunnilla Dick tutustuu Charlotte Everly -nimiseen naiseen (Kathy Bates), joka on oudon kiinnostunut hänestä. Charlotte auttaa myös syntymäpäivien järjestelyissä mutta hänellä ei ole puhtaita jauhoja pussissaan. 
| 4x21 (94) | Dick vs. Strudwick | Dick vastaan Strudwick | Dick vastaan Strudwick | 11.5.1999 | IMDb |
Dickin kollega Strudwick (Ron West) on julkaissut menestyksekkään kirjan ja saanut Dickin kateelliseksi. Dickin onneksi Tommy seurustelee Strudwickin tyttären Alissan kanssa, ja Dick saa tilaisuuden kostaa. Toisistaan eronneet Don ja Sally päättävät mennä elokuviin vain ystävinä, mutta yksi asia johtaa toiseen. 
| 4x22 (95) | Near Dick Experience | Läheltä piti | Läheltä piti | 18.5.1999 | IMDb |
Sally, Harry ja Tommy kokevat läheltä piti -tilanteen ja alkavat nähdä elämänsä uudessa valossa. Dick on heille kateellinen ja haluaa itsekin pelastua täpärästi. Siihen tarjoutuu tilaisuus, kun tiedekunta tekee retken vuorille. Kuin uudestisyntyneet Sally ja Harry menevät vapaaehtoisiksi kodittomien ruokalaan, ja Tommy päättää kosia Alissaa. 
| 4x23 (96) | Dick's Big Giant Headache: Part 1 | Iso Jättiläispäänsärky, osa 1/2 | Ison Jättipään vierailu, osa 1/2 | 25.5.1999 | IMDb |
Iso Jättiläispää (William Shatner) ilmoittaa saapuvansa tarkistamaan Solomonien tehtävän edistymistä ihmiskunnan tarkkailussa. Dick käskee Sallyn muuttamaan takaisin Solomonien luokse ja Harryn täytyy luopua vauvahaaveista Vickin kanssa. Dick väittää Marylle, että Iso Jättiläispää on vanha opiskelutoveri ja pyytää Marya kehumaan Dickia hänelle. Tommy ja Alissa valmistautuvat koulun tanssijaisiin. 
| 4x24 (97) | Dick's Big Giant Headache: Part 2 | Iso Jättiläispäänsärky, osa 2/2 | Ison Jättipään vierailu, osa 2/2 | 25.5.1999 | IMDb |
Iso Jättiläispää on tehnyt Sallysta uuden ylipäällikön ja alentanut Dickin arvoasteikossa alimmaiseksi. Tommy ja Alissa menevät koulun tanssijaisiin, mutta Iso Jättiläispää änkee mukaan. Myös Vicki, joka ei koskaan mennyt oman koulunsa tanssijaisiin, saapuu paikalle.